റോസ്മല ഗവ. യു.പി സ്കൂളില് ട്രാവന്കൂര് മെഡിസിറ്റിയുടെ നേതൃത്വത്തില് പ്രവേശനോത്സവം നടത്തി കൊല്ലം: മലയോര മേഖലയായ റോസ്മല ഗവ. യു.പി സ്കൂളില് ട്രാവന്കൂര് മെഡിസിറ്റിയുടെ നേതൃത്വത്തില് പ്രവേശനോത്സവം സംഘടിപ്പിച്ചു.മന്ത്രി വി. ശിവന്കുട്ടി ഓണ്ലൈനിലൂടെ പ്രവേശനോത്സവം ഉദ്ഘാടനം ചെയ്തു .12 കിലോമീറ്റര് കാടിനുള്ളില് സ്ഥിതി ചെയ്യുന്ന റോസ്മലയില് പ്രവേശനോത്സവത്തോട് അനുബന്ധിച്ചു മുഴുവന് കുട്ടികള്ക്കും സ്കൂള് ബാഗ് നല്കുകയും സ്കൂളില് ലൈബ്രറി സജ്ജമാക്കാന് മുന്നിട്ടു നില്ക്കുകയും ചെയ്ത ട്രാവന്കൂര് മെഡിസിറ്റി ഹോസ്പിറ്റലിനെ മന്ത്രി അഭിനന്ദിച്ചു. പി.എസ്. സുപാല് എം.എല്.എ ആശംസ അറിയിച്ചു. ചീഫ് ഓപ്പറേറ്റിംഗ് ഓഫീസര് ഡോ. നൈജു അജുമുദ്ദീന്റെ നേതൃത്വത്തില് മെഡിസിറ്റിയിലെ ഡോക്ടര്മാര് അടങ്ങുന്ന സംഘവും കുളത്തൂപ്പുഴ ഗ്രാമപഞ്ചായത്തും ചേര്ന്നു വിദ്യാര്ത്ഥികള്ക്കും രക്ഷിതാക്കള്ക്കും ബോധവത്കരണ ക്ലാസെടുത്തു. പ്രഥമാദ്ധ്യാപിക ശ്രീലത ആദ്ധ്യക്ഷത വഹിച്ചു. വാര്ഡ് മെമ്ബര് സ്കറിയ, മെഡിസിറ്റി സ്ട്രേറ്റജിസ്റ്റ് രോഹിത് ഉണ്ണിക്കൃഷ്ണന്, ഷഹിന്ഷാ, പി.ടി.എ പ്രസിഡന്റ് ഷൈജു എന്നിവര് സംസാരിച്ചു.The post റോസ്മല ഗവ. യു.പി സ്കൂളില് ട്രാവന്കൂര് മെഡിസിറ്റിയുടെ നേതൃത്വത്തില് പ്രവേശനോത്സവം നടത്തി first appeared on MalayalamExpressOnline.